Мосомище
Мосо̀мище (до 2016 година Мусо̀мища) е село в Югозападна България. То се намира в община Гоце Делчев, област Благоевград.

География
В горната си част село Мосомище е сгушено в Пирин планина, а от крайните му източни улици започва долина, достигаща река Места. Селото е само на 800 m от град Гоце Делчев. Местностите около село Мосомище са едни от най-забележителните в целия регион. На първо място се нарежда местността Топлицата, известна с карстовия си извор и прекрасен летен плаж. Съчетание на борова гора и кристално чиста изворна вода (два басейна и условия за речен риболов). Храмът „Свети Георги Победоносец“ е построен в крайната западна част на селото, откъдето започва и планината. До него се намира единствената сеизмологична станция в целия регион.

История 
От османски поименен регистър от 1478 година става ясно, че към тази дата в Мосомище са живели 158 немюсюлмански домакинства и 5 на тюркмени-мюсюлмани.

В началото на XIX век малкото християнски семейства изграждат черквата „Света Петка”. В хода на строителните работи майсторите не се съобразяват с рестрикцията височината на християнския храм да е по-малка от най-ниската турска къща, поради което той е съборен.

В 1835 година е изградена църквата на селото „Свети Николай“.

Александър Синве („Les Grecs de l’Empire Ottoman. Etude Statistique et Ethnographique“), който се основава на гръцки данни, в 1878 година пише, че в Мусомица (Mousomitza), Мелнишка епархия, живеят 580 гърци. В „Етнография на вилаетите Адрианопол, Монастир и Салоника“, издадена в Константинопол в 1878 година и отразяваща статистиката на мъжкото население от 1873 година Мисолища (Missolischta) е посочено като село с 93 домакинства и 50 жители мюсюлмани и 260 българи. В 1889 година Стефан Веркович (Топографическо-этнографическій очеркъ Македоніи) отбелязва Мусомище като село със 75 български и 18 турски къщи.

В 1891 година Георги Стрезов пише за селото:

Според статистиката на Васил Кънчов („Македония. Етнография и статистика“) в края на XIX век в Мусомище живеят 623 души, от които 523 българи-християни и 100 турци. Данни от 1909 година сочат, че в селото има 90 български къщи с 450 души население и 90 турски къщи с 468 души.

В рапорт до Иларион Неврокопски от 1909 година пише за Мосомище:

На 30 ноември 2016 година с президентски указ селото е преименувано на Мосомище.

Население

Етнически състав 
Преброяване на населението през 2011 г.

Численост и дял на етническите групи според преброяването на населението през 2011 г.:

Личности 
 Родени в Мосомище
  Ангел Иванов (1840 – 1905), български просветен деец
  Атанас Хрисимов (1887 – 1919), български просветен деец
   Георги Младенов (1931 – 2020), българо-канадски общественик
  Георги Славков (1958 – 2014), български футболист-национал
  Димитър Манолев, български учител в Кремен до 1878 година
  Манол Хаджиев (1888 – ?), български учител в чаталдженското село Синекли
  Стоян Попов (1895 – ?), български революционер от ВМРО
  Стоян Сотиров Шарланджиев (1893 – 1923), български революционер от ВМОРО и комунист, убит от дейци на ВМРО след Деветоюнския преврат на 23 юли 1923 г.

Външни препратки 
 Ангел Иванов от с. Мусомища – „Некогашния Неврокопски учител дедо Господин“, публикувано във в. „Новини“, брой 61 – 65, Цариград, 1895 година

Бележки 

Села в област Благоевград
Населени места в община Гоце Делчев